paragraph_text: Stijenj (razgovorno fitilj ili štapin) je goriva vrpca kojom se na daljinu ili s vremenskim odmakom pale lakozapaljive pirotehničke smjese ili kapsule kojima se izaziva detonacija razornih eksplozivnih punjenja. Djeluje prijenosom vatrenog ili eksplozivnoga vala. Nalik je užetu koje se nekoć, natopljeno zapaljivom tvari i posuto zrncima baruta, koristilo za paljenje minskih punjenja. Danas postoje sporogorivi i brzogorivi stijenj: